અમદાવાદ: દિવાળીના તહેવારમાં શહેર પોલીસે લોકોની સલામતી માટે કરેલા દાવાનું સુરસુરિયું કરી નાખતો કિસ્સો પ્રકાશમાં આવ્યો છે. વસ્ત્રાલ વિસ્તારમાં આવેલા બે લકઝુરિયસ એપાર્ટમેન્ટમાં મોડી રાતે ૧૫ ફ્લેટનાં તાળાં તોડીને તસ્કરો લાખો રૂપિયાની ચોરી કરીને ફરાર થઇ જતાં પોલીસની કામગીરી પર અનેક સવાલ ઊભા થયા છે. તસ્કરો પોલીસના સબ-સલામતિના પોકળ દાવા પર તમાચો મારીને એકસાથે ૧૫ ઘરમાંથી લાખો રૂપિયાની માલમતા ચોરી ગયા હતા. ઘરફોડિયા, તસ્કરો તેમજ ચેઇન સ્નેચરોને પકડવા માટે મોડી રાતે પોલીસ પેટ્રોલિંગ કરતી હતી ત્યારે આ ઘટના ઘટી છે.